van gheerde van dyeven
Item inden gedinge dat nu onlanx voir meyer en scepen van
wiltsel geweest is tusscen gheerde van dyeven in deen zijde ende
janne willem van eenboudegem in dande van ene weghe die
de selve gheert van dyeve eysschende was over den poroenebeemt
toebehoende den voirs willem hebben gedrage de getuge h nae
bescreve tgheen des hier nae volght Ierst droege ii goede mane
dat sij gesien hadden soe waneer dat den thien de waghen ghinck
dat uut holsbekerbroeck datme dan vooir doir den selve beemtd
op den ene hoeck inne en opden anden hoec uut tot holsbekebroec
wairt en oec te holsbeke en van holsbeke weder dair doe tot der molen
te wijchmale en soe wair die liede sijn woude tot datme holsbeke
broec breedde It droege iiii goede mane dat sij gesien hadden ov
xliiii jair en meer datme doer den voirs beemt vooir als dat
broec te holsbeke opghinc ter moele wairt en te holsbeke wait
en wairmen sijn woude en dat sij dat selve goet doen saghen ov
gaen en open ligge gelijc den broeke oec droege noch goede mare
dat doen den beemt pleyn en open ghinck gelijc den broeke als
den thiende wage ghinc uut holsbeke broecke voirtaen en also voirtaen
tot datme dbroec weder vreedde en dat op dien tijt aen dien beemt
ene boom niet en stont dan aen deen zijde It droege iii goede
mane dat sij gesien hadde ov xlv jair als den thienden wage ghinjck
uut holsbeker broec datme dan doir dien beemt voir te iii gaten uut
en ynne ter moelen wairt en wairme heve sijn woude als dat een
velt versaeit was datme dan vooir doir dat derde gat aen den le
dien beemt staende en dat doen ene boem niet en stont aen
dien beemt dan op deen zijde Also dat ten eynde de scepen
van loven den scepen van wiltsel die hier om tot hoen hoede
quame ghave voir een hoetvonisse dat gheerde van dyeve
den wech volge sal ov den voirs beemt gelijc des voirs gheerts
wairheit gedragen heeft pntib oibus scabinie octobr
ultia